Nu kan det dælmer være nok!! Ja, jeg har nu i nok ½ år haft et billede af min dejlige kæreste liggende på mobilgalleri således at I andre havde mulighed for at se ham engang i en tråd vi havde på opslag og billeder, det eneste jeg havde lå på mobilen og jah - så brugte man jo mobilgalleri muligheden... mener da ikke der var nogen grænser for dengang hvad man måtte "uploade" og det var jo også for at have et billede af ham på min præsentation!! I dag har jeg så modtaget følgende besked fra HN: Spørg lige om jeg er rasende nu, kæft hvor er HN ved at blive noget @!#$ altså - hvis man ikke engang kan få lov at vise sin dejlige kæreste frem altså!! Så må de gudødme lægge ind så man kan uploade til en "ikke hest kattegori"... og hvem pokker ligger dog og roder i så gamle billeder!?! Nej nu går de over stregen synes jeg. I får hermed et nye billede af min kæreste som jeg stadig er sammen med, og elsker MEGET MEGET højt!! Jah, nyt billede, han er så på arbejde her... eller dvs. på firmaet (han er jo selvstændig   ). I kan jo finde ham i signaturen    Jeg er absolut rasende lige nu!
HN, at indimellem kan han gå under kategorien "Æsel".  Mvh Line
Sikke dog noget vrøvl. Dette er et HESTENET, og hvad pokker kommer din dejlige kæreste os andre ved,når det intet har med heste,æsler og andre dyr at gøre. Jeg vil forslå dig ,at du ligger dine billeder af din for dig søde kæreste ind på et andet net eller familiealbum ! Fint nok at du elsker ham,men du må da indrømme, at billeder af ham intet har med dyr at gøre udover måske i sengen,hvilket jo er reglerne herinde. Så dit brokkeri er ubegrundet.
Ej, det samme er sket for mig... jeg har haft det liggende siden de startede mobilgalleriet op... og der kunne jeg ikke finde noget om, at man ikke måtte sende billeder ind af sit marsvin... Så jeg var også godt tosset, men Rollo (mener det var hende) har været så søøød... at sende billedet til mig på mail, da det er det eneste billede jeg har af et idag aflivet marsvin... så ville jo gerne gemme det som minde... Jeg går også ind for at man opretter en "ikke heste kategori".. 
Jamen sådan er reglerne  - De skal jo være ens for alle, - ville du ikke også blive irriteret over at A måske har et billede af sin hund og B lige har fået sit skjult? Jeg er ved at lede efter Ginni's billede, - du kunne jo bare sende mig en besked og så sender jeg dit billede til dig også. Værre er det vel ikke   Mobilgalleriet er netop til for at billederne IKKE skal blive "væk" igen, - hvor præsentationsbillederne kan slettes og tilføjes som man selv lyster. - Derfor mobilgalleriet kun er for heste/heste relaterede arrangementer. Vh Rollo, Heste-nettet
vil miste penge, kan du jo læse rglerne inden du sender ind  og så smide din kæreste i din profil isteet for på mobil galleriet 
Jeg ved egentligt ikke hvorfor jeg skriver det her, tror bare at jeg trænger til at komme ud med det, og få lidt luft. Sagen er den, at mine forældre skal skilles. Vi har altid været en rigtig god familie, nærmest en kernefamilie, som altid holdt sammen. Vores økonomi var god og vi har aldrig manglet noget materielt. Så her den anden dag da jeg kommer hjem fra arbejde, siger min mor til mig at jeg lige skal sætte mig ned for vi skal lige snakke sammen. Jeg sætter mig ned, og min mor begynder at få græde, og siger så "Far er taget ud til farmor for at tænke over tingene. Vi snakkede hele natten, og han er i tvivl om han stadig elsker mig" Jeg begyndte selvfølgelig at græde, også sad mig og min mor ellers bare der og græd. Senere på dagen kommer min mor op på mit værelse, og siger at hun har snakket med far, og han kommer hjem i morgen, og at han bliver. Jeg bliver selvfølgelig glad. Næste dag kommer han hjem, og selvom stemningen er meget "trykket" var jeg glad for at han var kommet hjem. Min mor spørger ind til om han har fået tænkt lidt, men han har ikke besluttet sig for hvad han vil endnu. Om tirsdagen var vi så ude på "familietur", hvor vi var på Kronborg slot. Stemningen var rigtig god, og den der trykkede stemning var forsvundet. Jeg så endda at mine forældre holdte i hånden, så jeg tænkte at det hele nok skulle gå. Onsdag går fint, men torsdag bliver jeg rigtig ked af det. Stemningen er stadig trykket, og jeg føler at mine forældre bare går og lader som om alting er normalt. Min far kommer op på værelset og snakker med mig om det. Han siger at vi tager til Bornholm imorgen(fredag), som har været aftalt i lang tid, også håber vi på det bedre. Så siger han så at han tager ud til sin bror, for at drikke et par øl, og han ved ikke hvornår han kommer hjem, men han lover at komme hjem, for vi skal jo til bornholm. Fint nok. Jeg går over til en veninde, og min mor siger jeg skal være hjemme klokken 00. Jeg kommer hjem til aftalte tid, og ser at min mor sidder ved køkkenbordet i køkkenet. Jeg sætter mig ned ved siden af hende, også bryder hun i gråd. Jeg trøster hende, og hun siger at hun har drukket vin, og er fuld. JEg følte mig virkelig som den voksne der  Hun siger at hun ikke tror at far kommer hjem, og at vi ikke kommer til bornholm i morgen. Jeg overbeviser hende om at han nok skal komme hjem - for det har han lovet mig. Min mor siger også at hvis hun ikke snart får et svar fra ham, bryder hun sammen. Vi går i seng og næste morgen da jeg står op, er min far hjemme. Jeg spørger min mor hvad tid han kom hjem, og hun siger klokken 7 i morges. Vi sidder så alle tre og snakker om vi skal tage til bornholm så stemningen er sådan her. Først bliver vi alle enige om at tage derover, men bagefter beslutter vi os for ikke at tage derover. Min mor foreslår min far at tage ud til hans far/min farmor, for at tænke over tingene, og komme tilbage om et par dage. Det gør han så. Min far kommer hjem dagen efter (lørdag) og mine forældre sidder længe nede i køkkenet og snakker. Så spørg de om jeg ikke lige kommer ned, og jeg kommer ned og sætter mig. Min mor siger så, at far han flytter, og at de skal skilles. Jeg begynder selvfølgelig at græde. Så pakkede de en masse af hans ting. Det tog ligegodt 2 timer. Han kommer op på værelset og siger farvel til mig, og giver mig en kæmpe krammer også begynder vi begge to at græde   Han tog vores 4-årige rottweiler tæve med sig, da min mor ikke kunne overskue at have hende. Og hvis min far ikke kan have hende, skal hun nok aflives   Vi kan desværre ikke give hende videre, da hun er besværlig af sind, og vi vil ikke risikere hun havner hos nogle der ikke forstår hende. Jeg kan slet ikke fatte at min familie skal til at splittes op. Min far vil prøve at finde en lejlighed - og jeg ved endnu ikke hvem jeg vil bo hos. Min mor siger at hun håber at jeg vælger hende, for hun vil blive knust hvis hun også skal "miste" mig. Jeg har altid haft et rigtig godt og nært forhold til min far, og jeg ved bare ikke hvem jeg skal vælge. Ligemeget hvem jeg vælger sårer jeg en af dem  Det bliver så underligt til jul, så skal jeg måske både holde jul med min mor og far. Og hvad med nytårs? Så skal jeg vælge hvem jeg vil holde det med? Jeg skal slet ikke fatte at vores dejlige lille familie er ved at blive splittet totalt op.    Det er godt nok den værste sommerferie nogensinde, og jeg skal starte på gymnasiet om 1½ månede. Tænk at jeg snart er skilsmissebarn   Troede aldrig sådan noget ville ske for os - sådan noget sker jo kun for naboen. Det var rart at komme ud med det. Selvom jeg har snakket det igennem med min kæreste - men det har kun været over tlf'en da han er på roskilde festival. Og mine veninder støtter heldigvis oppe om mig. Hvis du er nået så langt - så tak fordi du gad at læse med!